
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 3249 

19 Δεκεμβρίου 2013 


ΑΠΟΦΑΣΕΙ Σ 

Αριθμ. Φ.400/247/374457/Σ749 

Μοριοδότηση των Αξκών Υγειονομικού Νοσηλευτικής 
(ΥΝ) για την πλήρωση θέσεων Προϊσταμένων Κλι¬ 
νικών, Ειδικών Τμημάτων και Εργαστηρίων και των 
Διακλαδικών Κλινικών και Κέντρων των Στρατιωτι¬ 
κών Νοσοκομείων καθώς και θέσεων Εποπτών-Το- 
μεαρχών σε αυτά. 

Ο ΥΦΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 5 παράγραφος 3 υποπαράγραφος ιη του 
ν. 2292/1995 (ΦΕΚ Α' 35). 

β. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του Π.Δ. 63/2005 (ΦΕΚ Α' 98). 

γ. Το άρθρο 28 παράγραφος 14 του ν. 3883/2010 (ΦΕΚ 
Α' 167). 

δ. Την υπ’ αριθμ. 251642/3 Ιουλ 2013 κοινή απόφαση 
Πρωθυπουργού και Υπουργού Εθνικής Άμυνας «Ανά¬ 
θεση αρμοδιοτήτων στον Υφυπουργό Εθνικής Άμυνας 
Αθανάσιο Δαβάκη» (ΦΕΚ Β' 1653). 

ε. Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Άρθρο 1 

Συμβούλια Επιλογής Προϊσταμένων Κλινικών, Ειδικών 
Τμημάτων και Εργαστηρίων και των Διακλαδικών Κλι¬ 
νικών - Κέντρων Στρατιωτικών Νοσοκομείων. 

1. Συστήνεται Πρωτοβάθμιο Υγειονομικό Συμβούλιο 
(ΠΥΣ) στα ακόλουθα Στρατιωτικά Νοσοκομεία (ΣΝ): 401 
ΓΣΝΑ, 424 ΓΣΝΕ, 414 ΣΝΕΝ, ΝΝΑ, ΝΝΚ, 251 ΓΝΑ. Κάθε 
ΠΥΣ αποτελείται από τον Διευθυντή, τον Υποδιευθυντή, 
και τη/το Διευθυντή Νοσηλευτικής Υπηρεσίας του οι¬ 
κείου Σ.Ν. και συγκροτείται με διαταγή του Διευθυντή 
Υγειονομικού του Γενικού Επιτελείου (ΓΕ) του οικείου 
Κλάδου Ενόπλων Δυνάμεων (ΕΔ). 

2. Ειδικά, προκειμένου για την επιλογή των υποψηφίων 
Προϊσταμένων Κλινικών, Ειδικών Τμημάτων και Εργα¬ 
στηρίων των Διακλαδικών Κλινικών-Κέντρων των ΣΝ, 
ήτοι για το Κέντρο Φυσικής Ιατρικής Αποκατάστασης 
και το Κέντρο Ψυχικής Υγείας, του 414 ΣΝΕΝ, την Καρ¬ 


διοχειρουργική Κλινική του 401 ΓΣΝΑ, που αποτελούν 
διακλαδικές δομές, καθώς και οποιαδήποτε άλλη δια- 
κλαδική δομή δημιουργηθεί στο μέλλον, η αρμοδιότητα 
συγκρότησης του οικείου ΠΥΣ ανήκει στο Διευθυντή 
ΓΕΕΘΑ/ΔΥΓ. 

3. Καθήκοντα προέδρου κάθε ΠΥΣ ανατίθενται στον 
Διευθυντή του οικείου ΣΝ και Γραμματέα στο νεότερο 
μέλος, εισηγητής δε, χωρίς δικαίωμα ψήφου, ορίζεται με 
τη διαταγή συγκρότησης του Συμβουλίου, ο Διευθυντής 
1ου Γραφείου του ΣΝ για τα ΣΝ του ΣΞ, Αξιωματικός 
(ΥΝ) του Γ ραφείου Εκπαίδευσης για τα ΣΝ του ΠΝ και 
ο/η προϊστάμενος/η του Γ ραφείου Προσωπικού της Δι¬ 
εύθυνσης Νοσηλευτικού Τομέα του ΣΝ της ΠΑ. 

4. Στην αρμοδιότητα κάθε ΠΥΣ ανήκουν: 

α. Η συλλογή των φακέλων των υποψηφίων Προϊστα¬ 
μένων Κλινικών, Ειδικών Τμημάτων και Εργαστηρίων 
και των Διακλαδικών Κλινικών - Κέντρων Στρατιωτικών 
Νοσοκομείων. 

β. Ο έλεγχος και η μοριοδότηση των υποψηφίων. 

5. Ρόλο Αναθεωρητικού Συμβουλίου στις περιπτώσεις 
άσκησης προσφυγών, κατά των αποφάσεων των πρω¬ 
τοβάθμιων Υγειονομικών Συμβουλίων έχει το Υγειονο¬ 
μικό Συμβούλιο Στρατού Ξηράς, Υγειονομικό Συμβού¬ 
λιο Ναυτικού και Υγειονομικό Συμβούλιο Αεροπορίας, 
που έχουν συσταθεί με το άρθρο 2 της υπ’ αριθμόν 
1258/21 Φεβ-2011 απόφασης ΥΕΘΑ (ΦΕΚ Β' 1114), όπως 
τροποποιήθηκε με την υπ’ αριθμόν Φ.400/170/268514/05 
Οκτ 12 απόφαση ΥΦΕΘΑ (ΦΕΚ Β' 2775), με υποχρεωτική 
συμμετοχή ως μέλους με δικαίωμα ψήφου και της/του 
κατά περίπτωση Διευθυντή Νοσηλευτικής Υπηρεσίας/ 
Διευθυντή Νοσηλευτικού Τομέα. 

Άρθρο 2 

Συμβούλια Επιλογής Τομεαρχών/Εποπτών 

1. Το ίδιο ως άνω Υγειονομικό Συμβούλιο του οικείου 
Κλάδου ΕΔ είναι αρμόδιο, όσον αφορά στην επιλογή 
των Τομεαρχών/Εποπτών. Συμμετοχή με δικαίωμα ψή¬ 
φου, έχει στο Υγειονομικό Συμβούλιο κατά περίπτωση 
η/ο Διευθυντής Νοσηλευτικής Υπηρεσίας/Διευθυντής 
Νοσηλευτικού Τομέα του οικείου ΣΝ, που προκηρύσσει 
τη/τις θέση-εις, στον οποίο ανατίθενται και καθήκοντα 
εισηγητή. Αρμοδιότητα συγκρότησης, έχουν οι ΔΥΓ/ΓΕ, 
με διαταγή των οποίων άρχονται οι διαδικασίες για: 

α. Τη συλλογή των φακέλων των υποψηφίων. 

β. Τον έλεγχο της μοριοδότησης των υποψηφίων. 

2. Ρόλο αναθεωρητικού συμβουλίου σε περίπτωση 
άσκησης προσφυγής κατά των αποφάσεων των Υγει¬ 
ονομικών Συμβουλίων των Κλάδων, έχει το Διακλαδικό 
Υγειονομικό Συμβούλιο που συστήθηκε με το άρθρο 
2 της υπ’ αριθμόν 1258/21 Φεβ-2011 απόφασης ΥΕΘΑ 
(ΦΕΚ Β' 1114), όπως τροποποιήθηκε με την υπ’ αριθ¬ 
μόν Φ.400/170/268514/05 Οκτ 12 απόφαση ΥΦΕΘΑ (ΦΕΚ 
Β'2775). Αρμοδιότητα συγκρότησής του έχει ο Διευθυ¬ 
ντής ΓΕΕΘΑ/ΔΥΓ μετά απο πρόταση του Διευθυντή του 
οικείου ΓΕ/ΔΥΓ. 

Άρθρο 3 

Προσόντα Επιλογής Προϊσταμένων Κλινικών, 

Ειδικών Τμημάτων κ' Εργαστηρίων Στρατιωτικών Νο¬ 
σοκομείων 

1. Ως απαραίτητα προσόντα ορίζονται τα παρακάτω: 

α. Οι υποψήφιοι-ες για τις θέσεις Πρϊσταμένων Κλι¬ 
νικών, Ειδικών Τμημάτων και Εργαστηρίων θα πρέπει 
να είναι Ανώτεροι Αξκοί (ΥΝ) βαθμού Συνταγματάρχη 
για το ΣΞ, Πλοιάρχου για το ΠΝ και Σμηνάρχου για τη 
ΠΑ, με τουλάχιστον δεκαετή (10) κλινική εμπειρία στις 
Κλινικές, Ειδικά Τμήματα, Εργαστήρια και Διακλαδικές 
Κλινικές και Κέντρα των ΣΝ των τριών Κλάδων ΕΔ, που 
αναφέρονται στο άρθρο 1 της παρούσης και σε θέσεις 
που προβλέπονται από τους ΠΟΥ αυτών. Σε περιπτώ¬ 
σεις απουσίας υποψηφίων σε αυτό το βαθμό, δύνανται 
να επιλεγούν Ανώτεροι Αξκοί στο βαθμό του Αντισυ- 
νταγματάρχη για το ΣΞ, Αντιπλοιάρχου για το ΠΝ και 
Αντισμηνάρχου για τη ΠΑ. Σε περιπτώσεις απουσίας 
υποψηφίων και σε αυτό το βαθμό, δύνανται να επιλεγούν 
Ανώτεροι Αξκοί στο βαθμό του Ταγματάρχη για το ΣΞ, 
Πλωτάρχη για το ΠΝ και Επισμηναγού για τη ΠΑ. 

β. Οι υποψήφιοι-ες πρέπει να είναι κάτοχοι νοσηλευ¬ 
τικής ειδικότητας, ή μεταπτυχιακού τίτλου σπουδών 
συναφούς της νοσηλευτικής. Για την πλήρωση θέσεων 
Προϊσταμένων στα Ειδικά Τμήματα των ΣΝ, είναι απα¬ 
ραίτητη κλινική εμπειρία τουλάχιστον πέντε (5) συνολικά 
ετών συνεχόμενα ή διακεκομένα την τελευταία δεκαετία 
(10), από την ημερομηνία της προκήρυξης. 

2. Θα προκηρύσσεται αριθμός θέσεων Προϊσταμένων 
Τομέων, όσων προβλέπεται από τους εκάστοτε ισχύο- 
ντες ΠΟΥ. Οι επιλεγέντες θα καλύπτουν-στελεχώνουν 
τις αντίστοιχες θέσεις Προϊσταμένων των Τομέων με 
απόφαση της/του Διευθυντή Νοσηλευτικής Υπηρεσίας/ 
Διευθυντή Νοσηλευτικού Τομέα του ΣΝ. Είναι δε δυνατή 
η αλλαγή μεταξύ των θέσεων των Προϊσταμένων εντός 
του ίδιου Τομέα κατά τη διάρκεια της θητείας τους, με 
αιτιολογημένη απόφαση της/του Διευθυντή Νοσηλευτι¬ 
κής Υπηρεσίας/Διευθυντή Νοσηλευτικού Τομέα. 

3. Οι προκηρυχθείσες θέσεις Προϊσταμένων Τομέων 
θα καλύπτονται για χρονικό διάστημα τριών (3) ετών, 
από την ημερομηνία ανάθεσης καθηκόντων δια της 
ημερήσιας Διαταγής του ΣΝ, οπότε και θα επαναπρο- 
κηρύσσονται. Στην περίπτωση εκκένωσης της θέσης 
(προαγωγή σε ανώτατο βαθμό, αποστρατεία, παραίτηση 
Αξκού, μακρά αναρρωτική άδεια, άδεια κυήσεως, άδεια 
ανατροφής τέκνου, υπηρεσιακές ανάγκες κ,λπ.) και έκτα¬ 
κτης ανάθεσης καθηκόντων από την/τον Διευθυντή Νο¬ 
σηλευτικής Υπηρεσίας/Διευθυντή Νοσηλευτικού Τομέα, 
του οικείου ΣΝ, η θέση θα επαναπροκηρύσσεται μετά 
το τέλος των επόμενων τακτικών κρίσεων. 

4. Προϊστάμενος/η του/της οποίου/ας λήγει η τριετής 
(3) παραμονή στη θέση κατά το έτος συνεδρίασης του 


συμβουλίου, μπορεί να θέσει εκ νέου υποψηφιότητα για 
τη θέση της προϊσταμένης/ου. 

Αρθρο 4 

Απαραίτητα Προσόντα Επιλογής 
Τ ομεαρχών/Εποπτών 

1. Ειδικότερα, για τη πλήρωση θέσεων Τομεαρχών/ 
Εποπτών οι υποψήφιοι-ες, θα πρέπει να έχουν διατε- 
λέσει τουλάχιστον τρία (3) χρόνια ώς Προϊστάμενοι-ες 
Κλινικής, Ειδικού Τμήματος, Εργαστηρίου ή Διακλαδικής 
Κλινικής - Διακλαδικού Κέντρου. 

2. Θα προκηρύσσεται αριθμός θέσεων Τομεαρχών/ 
Εποπτών, όσων προβλέπεται από τους εκάστοτε ισχύ- 
οντες ΠΟΥ των ΣΝ. 

3. Εάν η προκηρυχθείσα θέση Τομεάρχη/Επόπτη δεν 
πληρωθεί για οποιοδήποτε λόγο μέσω προκήρυξης, τότε 
αυτή πληρούται με απόφαση της/του Διευθυντή Νο¬ 
σηλευτικής Υπηρεσίας/Διευθυντή Νοσηλευτικού Τομέα 
από τον/την αρχαιότερο-η Αξκο (ΥΝ), βάσει επετηρίδας. 

4. Η προκηρυχθείσα θέση Τομεάρχη/Επόπτη θα πλη- 
ρούται για χρονικό διάστημα τριών (3) ετών, οπότε και 
θα επαναπροκηρύσσεται. Στην περίπτωση εκκένωσης 
της θέσης (προαγωγή σε ανώτατο βαθμό, αποστρατεία, 
παραίτηση Αξκού, μακρά αναρρωτική άδεια, υπηρεσια¬ 
κές ανάγκες κ,λπ.) και έκτακτης ανάθεσης καθηκόντων 
από την/τον Διευθυντή Νοσηλευτικής Υπηρεσίας/Δι- 
ευθυντή Νοσηλευτικού Τομέα, του οικείου ΣΝ, η θέση 
θα επαναπροκηρύσσεται μετά το τέλος των επόμενων 
τακτικών κρίσεων. 

5. Τομεάρχης/Επόπτης του/της οποίου/ας λήγει η τρι- 
ετής (3) παραμονή στη θέση κατά το έτος συνεδρίασης 
του συμβουλίου, μπορεί να θέσει εκ νέου υποψηφιότητα 
για τη θέση της/του Τομεάρχη/Επόπτη. 

Άρθρο 5 

Κριτήρια Μοριοδότησης για την επιλογή Τομεαρχών/ 
Εποπτών και Προϊσταμένων Κλινικών, Ειδικών Τμημάτων 
και Εργαστηρίων και των Διακλαδικών Κλινικών - Κέ¬ 
ντρων των Στρατιωτικών Νοσοκομείων. 

Ως προς τη μοριοδότηση καθορίζονται τα κάτωθι: 

α. Ο νεότερος των υποψηφίων μοριοδοτείται με ένα 
(1) μόριο, ο αμέσως αρχαιότερος με 2, και ούτω καθεξής 
κατά αυξουσα σειρά. 

β. Κάθε πλήρης μήνας κλινικής εμπειρίας πέραν της 
υποχρεωτικής δεκαετούς, σε Κλινικές, Ειδικά Τμήματα, 
Εργαστήρια και Διακλαδικές Κλινικές - Διακλαδικό Κέ¬ 
ντρα των ΣΝ, των τριών Κλάδων ΕΔ, που αναφέρονται 
στο άρθρο 1 παράγραφος 1 της παρούσης και σε θέσεις 
που προβλέπονται απο τον εκάστοτε ισχύοντα ΠΟΥ 
αυτών, για τη κάλυψη θέσεων στο Χειρουργικό και Πα¬ 
θολογικό Τομέα, μοριοδοτείται με 0,3 μόρια. 

γ. Κάθε πλήρης μήνας κλινικής εμπειρίας πέραν της 
υποχρεωτικής πενταετούς στα Ειδικά Τμήματα για κά¬ 
λυψη θέσεων στο Τομέα Ειδικών Τμημάτων, μοριοδο- 
τείται με 0,4 μόρια. 

δ. Κάθε πλήρης μήνας μετεκπαίδευσης στο εσωτερικό 
ή το εξωτερικό σε αντικείμενα συναφή με τη Νοση¬ 
λευτική ή τη Διοίκηση - Διαχείρηση Υπηρεσιών Υγείας 
(Οικονομικά, Πληροφορική της Υγείας), μοριοδοτείται 
με 0,1 μόριο, με μέγιστο τα 2,4 μόρια. 

ε. Λήψη Νοσηλευτικής Ειδικότητας συναφούς με τη 
προκηρυχθείσα θέση, μοριοδοτείται με ένα 1 μόριο. 

στ. Λήψη Μεταπτυχιακού τίτλου Σπουδών συναφούς 
με τη προκηρυχθείσα θέση, μοριοδοτείται με 2 μόρια. 

Μεταπτυχιακός τίτλος Σπουδών συναφής με τον τομέα 
Υγείας μοριοδοτείται με 1 μόριο. 

ζ. Διδακτορική Διατριβή στο αντικείμενο των βασικών 
σπουδών του υποψηφίου μοριοδοτείται με 3 μόρια. 

η. Συμμετοχή ως προσκεκλημένος ομιλητής ή με 
ανακοίνωση σε συνέδρια (Πανελλήνια-Διεθνή) επί των 
βασικών σπουδών του μοριοδοτείται με 0,1 μόρια ανά 
ομιλία ή ανακοίνωση, με μέγιστο το 1 μόριο. 

θ. Συμμετοχή ως εκπαιδευτής σε σχολεία των Ε.Δ. 
μοριοδοτείται με 0,1 μόρια για κάθε εκπαιδευτική σειρά, 
με μέγιστο το 1 μόριο. 

ι. Παρακολούθηση μετεκπαιδευτικών σεμιναρίων-συ- 
νεδρίων μοριοδοτείται με 0,1 μόριο για κάθε συμμετοχή 
με μέγιστο τα 2 μόρια. 

ια. Αποφοίτηση από ΑΔΙΣΠΟ-ΣΕΘΑ βαθμολογείται με 
2 μόρια για κάθε σχολή. 

ιβ. Κάθε πλήρης μήνας σε θέσεις Ειρηνευτικών Απο¬ 
στολών του εξωτερικού μοριοδοτείται με 0,3 μόρια με 
μέγιστο τα 3,6 μόρια. 

ιγ. Χρόνος σε θέσεις διοίκησης ή ειδικής υπηρεσίας 
σε Επιτελικές θέσεις ή στη ΣΑΝ, μοριοδοτείται με 0,3 
μόρια για κάθε πλήρη μήνα και μέγιστο τα 7,2 μόρια. 

ιδ. Η Γενική Ικανότητα στον κατεχόμενο βαθμό, σύμ¬ 
φωνα με την παράγραφο 141 του εντύπου της Έκθεσης 
Ικανότητας, λαμβάνοντας υπόψη το μέσο όρο των τε¬ 
λευταίων δέκα ετών (κλίμακα βαθμολόγησης 0-100), 
πολλαπλασιαζόμενος με το συντελεστή 0,3 και μέγιστο 
όριο τα 30 μόρια. 

Άρθρο 6 

Διαδικασία συμμετοχής 

1. Οι εκάστοτε υπό κρίση θέσεις Τομεαρχών/Εποπτών 
και Προϊσταμένων Κλινικών, Ειδικών Τμημάτων, Εργα¬ 
στηρίων και Διακλαδικών Κλινικών - Κέντρων των ΣΝ, 
των τριών Κλάδων ΕΔ, που αναφέρονται στο άρθρο 1 
της παρούσης, προκηρύσσονται κάθε τρία (3) χρόνια 
με διαταγή της οικείας ΔΥΓ/ΓΕ, άμεσα μετά το πέρας 
των τακτικών κρίσεων Ανώτερων Αξκων Υγειονομικού 
του έτους που γίνεται η επιλογή. 

2. Εκτάκτως μπορούν να προκηρυχθούν οι θέσεις Το¬ 
μεαρχών/Εποπτών και Προϊσταμένων Κλινικών, Ειδικών 
Τμημάτων, Εργαστηρίων και Διακλαδικών Κλινικών - Κέ¬ 
ντρων των ΣΝ, των τριών Κλάδων ΕΔ, που αναφέρονται 
στο άρθρο 1 της παρούσης, εφόσον για οποιοδήποτε 
λόγο κενωθούν (προαγωγή σε ανώτατο βαθμό, απο¬ 
στρατεία, παραίτηση Αξκού, μακρά αναρρωτική άδεια, 
υπηρεσιακές ανάγκες κ.λπ.). Η προκήρυξη γίνεται με 
διαταγή της ΔΥΓ/ΓΕ οικείου Κλάδου ΕΔ, άμεσα μετά 
το πέρας των επόμενων τακτικών κρίσεων Ανώτερων 
Αξκών Υγειονομικού μετά την κένωση της θέσεως. Μέχρι 
τότε τα καθήκοντα της θέσης που κενώθηκε, ανατίθε¬ 
νται κατόπιν διαταγής της/του Διευθυντή Νοσηλευτικής 
Υπηρεσίας ή Νοσηλευτικού Τομέα, προσωρινά σε Αξκό 
(ΥΝ) λαμβάνοντας υπόψη την αρχαιότητα και την απο¬ 
φυγή ανάθεσης παράλληλων καθηκόντων. 

3. Εντός είκοσι (20) ημερών από την ημερομηνία 
προκήρυξης, οι υποψήφιοι καταθέτουν το φάκελο υπο¬ 
ψηφιότητάς τους. Αυτός περιλαμβάνει ένα σύντομο 
βιογραφικό σημείωμα όπου αναγράφονται σαφώς τα 
προσόντα του υποψηφίου ανά κριτήριο του παραπάνω 
πίνακα, καθώς και όλα τα απαραίτητα δικαιολογητικά 
που πιστοποιούν τα αναγραφόμενα προσόντά τους. 

4. Στη συνέχεια τα Συμβούλια Επιλογής των ΣΝ - ΔΥΓ/ 
ΓΕ, που τηρούν τα ατομικά έγγραφα των υποψηφίων, 


εξάγουν τα μόρια που καθορίζονται στο άρθρο 5 για 
κάθε έναν υποψήφιο και παραδίδουν σχετική κατάστα¬ 
ση στον πρόεδρο του αρμοδίου Συμβουλίου Επιλογής. 

5. Γ ια την ορθότητα και εγκυρότητα των δικαιολογητι- 
κών υπεύθυνος είναι ο υποψήφιος-α. Το αρμόδιο για την 
αξιολόγηση του φακέλου υποψηφιότητας όργανο έχει το 
δικαίωμα με κάθε νόμιμο μέσο να προβεί σε έλεγχο ως 
προς την ορθότητα και εγκυρότητα των δικαιολογητικών. 

6. Σε ό,τι αφορά την πραγματοποίηση διδακτορικής 
διατριβής ή μεταπτυχιακών σπουδών στην Ελλάδα, με¬ 
τεκπαίδευσης στο εξωτερικό ή εσωτερικό, απαραίτητο 
δικαιολογητικά πιστοποίησης αποτελεί επικυρωμένο 
αντίγραφο βεβαίωσης από το Ίδρυμα που πραγματο¬ 
ποιήθηκε η εκπαίδευση. 

7. Σε ό,τι αφορά στη πραγματοποίηση σπουδών 
οποιοσδήποτε βαθμίδας στο εξωτερικό, απαραίτητο 
δικαιολογητικά πιστοποίησης, αποτελεί επικυρωμένο 
αντίγραφο αναγνώρισης από το Διεπιστημονικό Οργα¬ 
νισμό Αναγνώρισης Τίτλων Ακαδημαϊκών και Πληροφό¬ 
ρησης (Δ.Ο.Α.Τ.Α.Π). 

8. Σε ό,τι αφορά την πιστοποίηση ανακοινώσεων-ομι- 
λιών σε επιστημονικά συνέδρια, απαραίτητο δικαιολο- 
γητικό πιστοποίησης αποτελεί επικυρωμένο αντίγραφο 
του τελικού προγράμματος του συνεδρίου, όπου να 
εμφανίζονται τουλάχιστον η πρώτη σελίδα του προ¬ 
γράμματος στην οποία να αναγράφεται ο τίτλος του 
συνεδρίου, η ημερομηνία και ο τόπος διεξαγωγής αυτού 
καθώς και η σελίδα όπου αναγράφεται η ανακοίνωση 
του υποψηφίου με το όνομά του. 

9. Σε ό,τι αφορά την πιστοποίηση των προσόντων 
εκπαιδευτικού έργου, απαραίτητο δικαιολογητικά πι¬ 
στοποίησης αποτελούν οι βεβαιώσεις συμμετοχής στα 
συνέδρια, σεμινάρια, εκπαιδευτικά προγράμματα, δια¬ 
δικτυακά σχολεία και εν γένει εκπαιδευτικές δραστη¬ 
ριότητες, από τις οποίες (βεβαιώσεις) να προκύπτει η 
συμμετοχή του υποψηφίου. 

10. Για να λαμβάνονται υπόψιν τα ξενόγλωσσα έγγρα¬ 
φα θα πρέπει να συνοδεύονται από επίσημη μετάφραση 
στην ελληνική γλώσσα. 

11. Οι αποφάσεις του Πρωτοβάθμιου Υγειονομικού Συμ¬ 
βουλίου (Συμβουλίου Επιλογής) του οικείου ΣΝ, ή του 
κατά κλάδο αρμοδίου Υγειονομικού Συμβουλίου, κοινο¬ 
ποιούνται εγγράφως στους υποψηφίους εντός δεκαπεν¬ 
θημέρου (15) από τη διενέργεια της συνεδρίασης. Αυτοί 
εντός δεκαημέρου (10) έχουν το δικαίωμα υποβολής προ¬ 
σφυγής σε πρώτο και τελευταίο βαθμό στο Υγειονομικό 
Συμβούλιο του οικείου Κλάδου ΕΔ, ή το ΔΥΣ αντίστοιχα. 
Το τελευταίο συνεδριάζει εντός δεκαπενθημέρου (15) 
από την καταληκτική ημερομηνία υποβολής των προ¬ 
σφυγών. Είναι δυνατή η διενέργεια περισσοτέρων της 
μίας συνεδρίασης υπό την προϋπόθεση ότι δεν γίνεται 
υπέρβαση της δεκαπενθήμερης (15) προθεσμίας από την 
καταληκτική ημερομηνία υποβολής των προσφυγών. 
Οι αποφάσεις του κοινοποιούνται εγγράφως στους υπο¬ 
ψηφίους, εντός δεκαημέρου (10) από τη διενέργεια της 
τελικής συνεδρίασης και είναι αμετάκλητες. 

12. Οι τελικές αποφάσεις επιλογής Τομεαρχών/Επο¬ 
πτών και Προϊσταμένων Κλινικών, Ειδικών Τμημάτων, 
Εργαστηρίων, Διακλαδικών Κλινικών - Κέντρων των ΣΝ 
των τριών Κλάδων ΕΔ, που αναφέρονται στο άρθρο 1 
της παρούσης, εισάγονται για επικύρωση από το Ανώ¬ 
τατο Συμβούλιο Κρίσεων του Κλάδου εντός τριάντα (30) 
ημερών από τη κοινοποίηση των τελικών αποφάσεων. 

Αρθρο 7 

Εφαρμογή των διατάξεων 
του Κώδικα Διοικητικής Διαδικασίας 

Ως προς τη συγκρότηση, τη συνεδρίαση, τη λήψη 
αποφάσεων και γενικώς τη λειτουργία των αναφερο- 
μένων στην παρούσα απόφαση Συμβουλίων ισχύουν 
τα καθοριζόμενα στον Κώδικα Διοικητικής Διαδικασίας 
ν. 2690/1999 (ΦΕΚ Α' 45), όπως αυτός κάθε φορά ισχύει. 

Αρθρο 8 

Καταργούμενες Διατάξεις 

Από την έναρξη ισχύος της αποφάσεως αυτής, καταρ- 


γείται κάθε άλλη γενική ή ειδική διάταξη που αντίκειται 
στις διατάξεις της παρούσης. 

Αρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2013 

Ο ΥΦΥΠΟΥΡΓΟΣ 

ΑΘΑΝΑΣΙΟΣ ΔΑΒΑΚΗΣ 

